Ondersoek na heli pretrit-kabel trefArie Neven. Foto: Facebook Die burgerlugvaartowerheid en die polisie in Noordwes ondersoek Dinsdag se helikopterongeluk naby Sun City waarin een persoon dood is. Beeld berig die oorledene is die sakeman Arie Neven (52). Hy het met sy helikopter in ŉ pretrit-kabel vasgevlieg en neergestort. Neven het Dinsdagoggend met sy Bell Jet Ranger 206 by die Wonderboom-lughawe in Pretoria opgestyg en was glo oppad om vriende te gaan oplaai het in Bakubung, wes van Sun City. Neven het glo in ŉ vlugspergebied gevlieg toe die ongeluk plaasgevind het. Die Zip 2000-staalkabel of ŉ ‘zip slide’ soos dit ook genoem word, is glo sowat 2km lank. Adrenalienverslaafdes gly in harnasse teen die kabel af en kan glo snelhede van tot 150km/h haal. Daar was volgens berigte niemand op die kabel gewees nie aangesien hulle besig was met ŉ daaglikse veiligheidsondersoek. Neven laat sy vrou, Santi, en sy twee seuns, Arie en Hannes agter. Lees meer hier.